दरअसल गुरुवार दोपहर को जीटीबी नगर मेट्रो स्टेशन में इस बुजुर्ग ने इंट्री की थी और प्लेटफार्म पर पहुंचा बुजुर्ग का नाम बनारसीदास है जिनकी उम्र 74 साल है। ये दिल्ली के आदर्श नगर के आचार्य कृपलानी रोड के रहने वाले हैं । जैसे ही मेट्रो ट्रेन आई इस बुजुर्ग ने उसके आगे छलांग लगा दी जिसमें इनको गंभीर चोटें आई। तुरंत वहां सुरक्षा में मौजूद सुरक्षाकर्मी बनारसी दास को प्राथमिक उपचार देते हुए बाहर लेकर आए तब तक वहां पर कैट्स एंबुलेंस पहुंच चुकी थी। कैट्स एंबुलेंस इन्हें तुरन्त प्राथमिक उपचार देते हुए जहांगीरपुरी के बाबू जगजीवन राम अस्पताल लेकर आई लेकिन बुजुर्ग को चोट काफी ज्यादा थी, शरीर का काफी हिस्सा पूरी तरह से टूट चुका था डॉक्टर इस बुजुर्ग को नहीं बचा पाई और ईनकी मौत हो गई।